Københavns Adresseavis, 1766-10-08
Til et Beviis paa den velsignede Frugtbarhed, som den milde og almægtige Skabere kand give Sæden, naar ham behager, er til Adresse=Contoiret en Rod indsendt med de deraf i denne Sommer af et eneste Bygkorn udi Raarup Præstegaards Have ved Horsens opvoxte Straaes Stubbe. Dette Bygkorn var af det Slags Toradede Byg, som meest bruges i Lolland, og gemeenlig her kaldes Sværd=Byg, mueligt fordi dette Slags Byg=Ax med sine tvende Rader og Skiægg, seer ud som et Sværd eller Kaarde-Klinge. Dette ene Korn var af en Hændelse falden imellem tvende Kampesteene (hvilket og af Rodens flade og sammenklemte Skikkelse kand sees) og der skiult med gandske lidet Jord, som af Mist=Bredet, som med Steene er indhegnet, var udfaldet. Formedelst den jævnlige Regn blev det paa dette ellers ubeqvemme Sted ikke allene ved sin Grøde, men end og skiød efter Haanden en Mængde af Skud fra Roden, op. For at conservere det for Fuglene blev paa vedsatte Kiæppe hængt et Stykke Fiskergarn derover, indtil det kunde modnes og Frugtbarheden erfares. Men ved den først i Augusti indfaldende sterke Storm som afslog mange Kierner af det uhøstede modne Korn paa eet og andet Sted, tørredes Roden imellem de tvende Stene, hvor det groede. Axene bleve da afskaarne, og som Stubben kand udvise, befandtes i Tallet at være 103, hvoraf 61 havde naaet Fuldkommenhed. 34 var svage, men havde dog Kierner. 8 vare nys udskudte og Kiernløse. De længste og fuldkomneste Ax havde 27 a 28 Bygkorn hver. De korteste, som dog var den mindste Deel havde 13 a 14 Korn, saa at man kand regne i det ringeste 21 Korn paa hvert af de 95 Ax; hvilket udgjør den Summa 1995. Det tørre og afpillede Korn, som fyldte de to Trediedeele af en Pæl, vog 6 Lod 3 Qvintin Sølvvægt, 38 Bygkorn, veyede 1 halv Qvintin. Efter deres hele Vægt, som er 54, halve Qvintin, skulde da Kornenes Tal beløbe sig til 2052. Saa at Afgrøden af dette ene Bygkorn bliver da sikkerlig mere end 2000. En Frugtbarhed, som langt overgaaer den udi Jsaachs Tid. Gen. 26, 12. Det som ellers herved synes særdeles værd at legge Mærke til, er det, at dette frugtbare Bygkorn var af det toradede Slags. Man holder for her i Provincerne, undtagen i Lolland, at det Gradede Byg skal være det meest bærende, fordi man kand tælle flere Korn paa et Ax af 6 Rader, end paa et af 2 Rader, MenBeretteren heraf har ved mere end 20 Aars idelige Prøve, befunden, at, naar Jorden er nogenledes god (thi paa Egnenes Bymark er Jorden ringe til Byg) bær det toradede Byg rigeligere end det Gradede, endskiønt begge Slags saaes paa en Dag, i det samme Fald Jord, og ligevel giødet og dannet. Man har undersøgt Aarsagen til denne Forskjæl paa Frugtbarheden, og har befundet, disse 3 Aarsager: 1) at de toradede befindes at skyde meesten dobbelt saa mange Skud fra hver Rod, som det sexradede, naar man efterat Kornet er afmeyet, vil oprykke en Haandfuld Stubber af hver Slags og eftersee dem. 2) Det sexradede har mange smaa og svange Korn baade øverst og nederst i Axet, men det toradede har sielden svange Korn. Og 3) er Kornet, paa det toradede større og fylder meere i Skiepper, og er derfor bedre og tienligere til al Slags Huusbrug. Men Halmen deraf falder tættere og stivere til Foder for Høvederne. Og det behøver længere Tid at modnes end det andet almindelige Byg, og derfor ikke uden Hinder i Høst=Tiden vel kand saaes paa Markerne imellem det almindelige Slags Byg, som tiligere kand indhøstes.